
Rugăm pe toți câţi au binevoit să primească această 
foaie să grăbească cu trimiterea plăţii de abonament. 
Administraţia foii „ȚARA NOASI RA“. 





Cetitorilor. 


Pe toți, cărora le ajunge în mâni această foaie îi 
rugăm sa 0 cetească și dacă o socot de potrivită 
trebuințelor țărănimii să 0 raspandensea între oa- 
menii noştri dela sate. 

Foaia apare săptămânal și o vor primi cetitorii 
Dumineca. 


Abonamentul e pe an . . . 4 cor. 
Pe jumătate de an . . . . 2 » 
Pe trei luni . . . . . . . 1» 


Banii să se trimită la Administraţia revistei 
„Țara noastră“. Sibiiu — Nagyszeben. Asociaţiune. 





Toți cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole și ştiri cari sânt în legătură cu trebile fa- 
ranimii. Indeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
„Jelor sunt rugați a se folosi de un grai înțeles de 
popor, ca să nu fim siliți a supune schimbării în redacție ar- 
ticolele. 

Pentru articolele bune dam si o cuvenită răs- 
plată bănească. 

Revista poporală 
a „Asociatinnii pentra literatura rom, si caltara poporului rom.“ 

Redacţia și admini- 

stratia : 


REDACTOR: | ji i 
OCTAVIAN GOGA S 6. 


Sibiiu (Nagyszeben) 
VREM CALEA ADEVĂRULUI. 


tr. morii, 
I. 


Neamul nostru s'a ridicat în pripă. Abia cincizeci 
de ani sunt de când răzlețe pe ici pe colo s'au întemeiat 
şcoalele pentru popor. Până atunci traiul ni-s'a desfăşurat 
în umbră. Stiutorii de carte ne-au fost prea puțini ca să 
poată deschide unui neam nouă drumuri de înaintare. 
Au trăit si au muncit bietii noștri plugari după rânduiala 
apucată din bătrâni, urmând îndrumările unei înțelepciuni 
prea puţin premenite de lustrul vremilor. Rândurile de 
oameni s'au strecurat sub aceeaș ocrotire dureroasă a 
întunerecului, lăsându-și wa nacazurile lor de 
tarani chinuiti. 

«Istoria Ardealului nostru e dela început chiar o 
istorie de țărani. De țărani cu pământ și fără, de ţărani 
cu carte și fără carte, de țărani cari au muncit numai 
cu brațele,: păstrând obiceiurile şi îmbogăţind limba prin 
cânturi, și de țărani cari au luptat ca moșneni și soldaţi, 
de țărani cari s'au rugat lui Dumnezeu după slova tipărită 
pentru binele, fericirea si — în fundul gândului uneori — 
pentru iertarea din robie a tuturora». 

«O istorie de sate și de preoţi e: istoria Ardealului 
românesc». ! 

O singură tagmă de oameni am avut pentru cari 
slova era un meșteșug, o trebuință a îndatoririi lor zil- 
nice: au fost preoții noştri. 

Cercetând trecutul vieţii noastre, vedem că creșterea 
culturală a acestei tagme eră restrânsă. Ei n'au putut fi 
impărtășiți de-o școală mai înaltă, și-au cules deci învă- 

GN. lorga: „Sate si preoți din Ardeal“ p. 8. 

tatura numai din puținele cărți sfinte. Unii dintre dânșii 
au zăbovit cu ochii din când în când pe slovele unei 
psaltiri, cei mai multi însă au rămas numai la povata 
care se desfacea din slujbele molitfelnicului. 

Legătura sufletească a acestor preoți cu poporul a 
fost din vremile de demult cea mai strânsă. Prin creşterea 
lor ei nu s'au ridicat deasupra ţăranului, dar acesta a cinstit 
în preot totdeauna pe slugitorul altarului. Preotul a fost 
privit de cătră oamenii din sat cu acea măsură de cuviință 
pe care o cereă darul sfânt. El eră un părinte al sufletelor, 
înzestrat cu puterea de alinare a durerilor omului năcăjit. 

In vremile mai vechi numărul preoților noștri eră 
cu mult mai mare. Tocmai împrejurarea că preoţia nu 
cereă o învățătură deosebită si totuș putea hărăzi un 
rost de frunte în viața sătească, — a înmulțit numărul 
preoților. Ei erau câte șase si chiar doisprezece în câte-o 
comună și se perândau în slujbe, cu săptămâna. Meseria 
lor zilnică îi apropie în toate de traiul țăranilor alături 
de cari întovărășiau plugul, sau întorceau brazda de fân. 
Știm că plata lor aproape până în zilele noastre era 
adunată din darea sătenilor. « Simbria» hotărită de Varlaam 
nu s'a schimbat în parte nici astăzi. In cele mai multe 
sate românești se potriveşte încă formula veche: «o claie 
de grâu și una de ovăs, și o zi de coasă și alta de 
secere, un caş de Sâmpetru, doi potori sau potronici de 
Paști afară de plata pentru slujbe». 

Toate împrejurările vieţii îi apropiau deci pe preoți 
de poporenii lor. Prin traiul lor zilnic, si prin puţinătatea 
creșterii culturale, erau infratiti preoţii și țăranii având 
deopotrivă aceleaşi gânduri și aceeaș credinţă în D-zeu. 

Credinţa ţăranului nostru în biserică n'a pornit din 
îndrumarea rece a judecății, ci a răsărit din palpitările 
sufletului doritor de-un sprijin în păsurile unui drum fără 
noroc. Sa întărit această credință purtând pecetea su- 
fletului românesc şi s'a înfrumseţat prin adaosul minunat 
al vremilor. Nu a rămas strivită această credință 
matca poruncită de lege, ci și-a purtat avântul între ho- 
tarele nesfarsite ale închipuirii bogate a ţăranului nostru. 
Tainele bisericii au fost tălmăcite potrivit acestei închipuiri, 
din care răsăreau sau chipuri de groază, sau ușoare 


a Cipariu: Acte și fragmente p. 264. 

jocuri nevinovate. Această închipuire care nu se puteă 
înfrână, fiind la temelia sufletului nostru, n'a fost în cursul 
vremilor stângenită de puterea unei creşteri culturale. 
Astfel sufletul acelor ţărani în sbuciumul lui de veacuri, 
sub povara năcazurilor nesfârşite și-a înfiripat alcătuirile 
sale alături de îndrumarea slovei bisericești. Vrăji și far- 
mece au răsărit pe vremea acestui sbucium sufletesc. 

Preoţii în mare parte au fost supuşi acelorași în- 
demnuri ale sufletului. Nu şi-au dat o silință deosebită 
să pună capăt acelor greșuri fiindcă aceste erau prielnice 
câștigului lor bănesc. Fiecare din aceste credințe deșarte 
eră împreunată cu o slujbă și cum venitul preoţesc eră 
mai mult pe urma acestor slujbe, eră oare-cum firesc ca 
preotul să nu se ridice împotriva lor. Nu simţiă pentru 
aceasta nici îndemnul unei minţi povățuite de carte. 

lată dece din timpuri vechi și până în zilele noastre 
s'au înrădăcinat credințele deșarte și cu puterea lor de 
fier s'au împotrivit îndărătnic multor năzuinţe de-a apropiă 
pe ţăran de mântuitoarea cale. a adevărului. 

Capetele /uminate din biserică s'au ridicat în trecut 
împotriva acestora şi le-au pus sub opreliște cu o tărie 
care ar fi vrednică și de zilele noastre. 

Sub mitropolitul Sava s'a ţinut în anul 1675 soborul, 
care judecând rostul preoțimii a dat aspre porunci si 
îndrumări: «să nu fie măscărici şi vrăjitori... să nu facă 
molitvă hainelor,... să nu îngădue a se da oi sau vaci 
peste mortu, să nu spele picioarele dobitoacelor, nici să 
le arză cu lumina în frunte, nici să nu deă colacul peste 
groapă... Să nu se facă Marta și Mercurea vrăji şi 
sărbători drăceşti» ...! Aceste și multe alte porunci por- 
neau din partea bisericii luminate împotriva acelora cari 
țineau cu umerii lor întunerecul. 

Aceste gresuri nu le-a putut însă stârpi nici Varlaam, 
nici mitropolitul de bună aducere aminte Sava. 

Ele dăinuesc și astăzi şi e datoria fiecărui om cuminte 
să se ridice împotriva lor. 

Aceste sunt pete în strălucirea curată a bisericii şi 
trebuesc stârpite. 

Vom arătă unele din ele și vom spune câteva cuvinte 
asupra lor. G. 


1 N. Iorga: „Sate și preoţi în Ardeal“ p. 72. 

COMUNA „VIITORUL. 


XXI. Societate de cumpătare (înfrânare). 


Vestitul bărbat Beniamin Franclin zice:... «Cine nu ştie 
totatât de bine păszră ca şi lucră, acela să se omoare măcar 
lucrând și nu va lăsă după sine vre-un ban. Masa grasă face 
testamentul slab. Pecum vine, asa se duce ceeace câştigăm, dacă 
nu știm păstră... 

Mulţi dintre oameni cred că, câte un păhar două de be- 
utură, câte o bucătură mai bună din când în când şi apoi şi 
câte o haină mai fină, mai scumpă — nu face asa mult. Ei uită 
că puţinul, repetat de multeori, face mult.. 

Prin astfel de nebunii au ajuns mulți oameni avuţi la sapă 
de lemn — au ajuns să cerșească dela aceia pe cari mai îna- 
inte îi desprețuiau ca pe neşte sărântoci, cari însă prin Se 
şi cruțare și-au făcut stare și vază. 

lată sfaturi înțelepte ce li sau r foarte adeseori lo- 
cuitorilor din comuna <Viitorul> cu prilejul prelegerilor și în 
predice. 

Dela un timp înșiși plugarii au început să-și dee seamă 
că multe obiceiuri și datine sar puteă schimbă, iar altele ar 
trebui cu totul părăsite. 

Ei îşi ziceau: 

Fără mâncare și fără apă ar fi cu neputinţă să trăim. 

„Greu din cale afară — dacă nu chiar cu neputinţă — ar 
fi să trăim fără îmbrăcăminte şi fără locuință, pentrucă aceste 
sunt trebuințe neapărat trebuincioase pentru orice om. 

Nu e insă tot asa când e vorba de alte trebuințe. 

Vin, bere şi rachiu wau beut -oamenii întotdeauna şi au 
putut trăi foarte bine și fără de ele. 

De fumat oamenii nu fumează în părțile noastre nici de 
300 de ani. Odinioară trăiau si fără pipa și țigară. 

lacă neste trebuințe meșteşugite, că nu le putem zice altcum, ` 
cari pricinuesc mult rău şi pagube omenimei și adesea pe mulți 
îi duc la ticăloşie si cerșşitorie. 

Dacă ar îi, ca oamenii să bee când și când, cu cumpăt,. 
şi niciodată pănă să ajungă în stare de beție, — ar mai merge. 
Dar nu e asa. Beuturile sunt înșelătoare. Din ce beă omul, ar 
mai beă. Azi asa, mâne asa, până beutura i-se preface în pa- 
timă şi atunci tot binele sa sfârșit. Trupul slăbește și înclină 

spre boale, judecata si toate puterile sufletești se tâmpesc. Ei 
duc o vieaţă păcătoasă: în lenevire, în înjurături, în certe, în bătăi, 
în scurt, o vieață plină de fărădelegi, care vieață se continuă 
mai totdeauna și în copiii lor, devenind si aceștia ca părinţii 
lor, stricaţi trupește si sufletește. Beţivii isi mistue cu beutura 
şi averea și ajung în sfârşit cu familia lor cu tot la cea mai 
mare mizerie si ticăloşie. Beţivii devin înșelători, hoţi si ucigași. 

Casele de nebuni si temniţele sunt în cea mai mare parte 
pline cu oameni dedaţi beţiei. 

Pentru a se pune stavilă păcatului beţiei și pentru a face 
pe oamenii din comuna să trăiască deapururi în stare de trezvie 
şi curăţenie morală, în «Viitorul» se înființează o însofire de 
înfrânare. 

In frunte se pun și aici căpeteniile comunei, cari în o adu- 
nare de popor cetesc un statut făcut spre acest sfârșit. Statutul 
se primește si în urma legătuelii făcute o bună rânduială se 
introduce în vieața oamenilor din comună. 

Pomenile şi botezurile se fac de aici încolo fără beuturi 


Toţi ceice fac parte d din însoţirea de înfrânare în cârciume 
nu mai întră. 

Când și când aduc beutură acasă. ji 
Cârciumele in Dumineci și sărbători sunt ziua întreagă în- 
chise. 

Mai târziu oamenii pregătesc rachiu de prune, drojdii şi 
de trevere; produc vinde struguri, de poame și chiar din miere 
de albine. 

Beuturi au astfel în pivniţă sau în cămară chiar și oamenii 
cei mai săraci. Ei gustă câte un păhar-două de vin sau de ra- 
chiu când sunt osteniți si după mâncare; dar oameni befi si 
beţivi în comună nu se găsesc. 

Mulţi, fiind deplin încredințaţi că si tutunul nu e de nici 
un folos, sau contenit și dela fumat. 

Cu banii ce ar fi fost să-i dee pe tutun, toţi ceice știau 
să pună frâu patimilor își plăteau darea sau. cumpărau lucruri 
aevea folositoare. 

_ ` Cu chipul acesta sporul şi binecuvântarea lui D-zeu se 
arată și mai mult ca pân'acum în toate casele din comună. 

SCRISORI CATRA ȚĂRANI. 


IL - 
Bade Şofroane! 


Am primit cartea dumnitale, şi mi-a părut atât de bine când 
am văzut că-mi scrii, de gândeam că-mi răsare soarele- ‘`n casă. 

Da una m'a supărat, bade Şofroane! 

Când am văzut scris pe tecușu in care eră vârită cartea: 
Prea măritului domn, nu mi-a. venit bine. 

Auzi acolo, s'ajung preamărit domn, eu care nu știu cum s'o 
mai cârnesc în lume, că toate vânturile rele tot în spinarea mea bat. 

Și m'am gândit: Vezi tu ce-i bietu Român, el la orice tufă 
ii zice Măria ta şi-păn' o fi asa toţi nădrăgarii îşi vor bate joc de 
el, că el, săracul, îi din firea lui făcut să se plece la toţi. 

Da nu-i bine așă, bade Şofroane! 

Si nu-i bine pentrucă asta nu arată altceva decât că noi 
am rămas tot în prostia de acum 50 de ani. 

Că eu nu-s preamărit domn, doamne fereşte; eu inc'o duc 
printre ele, cum zice Românu, ca să nu mă las de râsu altora, 
da încolo, numai biată -inimioara mea îmi știe domnia. 

Preamăritul şi lăudatul domn îi numai bunul D-zeu, apoi mai 
vin: Inăltatul împărat şi rege, şi, după El mai vin apoi Preasfinţiţii 
noştri părinţi sufletești, cari poartă de grije pentru curățirea sufletului 
nostru de păcate, si, încolo, vin slujbaşii, cari, încă-s domni, dar 
nu-s prea îndlțați și măriți, că fiecare ştie frică unu de altu, asa, 
că dac'ai cunoaşte domnia, apoi n'ai mai vreă să fi domn -— dar 
apoi eu, care.stau ca un puiu de cuc în puzderia asta de lume. 

Domn îi tot omul care are ce-i trebue, care trăiește cin- 
stit, care nare prea multe treburi cu legile, care nu râvnește 
ce-i al altuia, care își face datoria faţă de măritul rege, care 
se supune așezămintelor şi orânduirilor ţării aceștia şi care în 
ogaşa lor, munceşte să trăiască 'n lume fără să s'atingă de nime, 
— că nu-i om mai scump în lume decât acela care-și iubeşte-— 
neamul şi se supune orânduirilor lui, nu-i om mai scump în lume, 
ca acela care își cinstește legea şi caută -să fie o mică particică 
din întregul ei; asa dară, nu să fim prea măriţi, ci să fim domni | 
prin omenie prin bunăstare și prin curăţenia sufletului nostru, bade 
Sofroane! 

... Vezi, aia-i domnie! . 

Că mai bine-i să trăieşti într'un bordeiu la sate, numai să 
fie al D-tale, și să ai două trei vitufe, şi să ai vre-o 10—15 stupi 
şi vro 30—40 oi, si câteva ierdăși de pământ, decât să fi prea- 
mărit domn la oraş, şi să-ţi sufle vântu prin clichin! 

# 

Nu-i vorbă, noi trebue să dăm cinstea fiecăruia, să căutăm 
să fim omeneţi, că asta arată că suntem oameni cu simţ şi cu 
omenie cătră deaproapele, dar să nu fim slugarnici, să nu ne 
târăim ca cânii la picioarele celui dintâiu venit, că asta n'arată 
altceva, decât că suntem proști, că suntem vrednic. să ne bată - 
cu biciuşea ori-cine ne-ar ieşi în cale. 

Aşă dară ăla-i omul cel mai scump în lume, care se supune 
stăpânirii, care-şi cinstește legea, care trage la casa lui, care tră- 
ieşte în bună prietenie cu vecinii lui, care are milă de săraci şi, - 
care nu-i slugarnic, căci sub slugărnicie de multe-ori s'ascunde o 
înimă vicleană. ji 

La întrebările multe ce mi le-ai făcut în cartea Dtale, ti-oi 
răspunde în cărţile ce vor urmă, că acum îs prea năcăjit de vor- 
bele ce mi le-ai scris pe tecuşu cărţii dumnitale. 

Pana atunci, mă închin cu sănătate, bade Șofroane! 

Si să-mi mai serii! 

Delasântioana. 


TOV ARAȘIILE, 
; 
(Sfârşit). l 

Despre Tovărăşiile ocazionule, vorbeşte $. 62 a Legii co- 
merciale, din anul 1875. : 

Aceste tovărășii însă nu sunt supuse rânduelilor legii co- 
merciale pentru societăţile comerciale. Despre tovărăşiile ocazio- 
nale mai vorbim la alt loc. Aici amintim numai că tovărăşiile oca- 
gionale nu trebue să-şi înprotocoleze firma; la aceste locul statutelor 
îl ține contractul de Tovărăşie, timbrat de coală cu câte 4 cor. 
Astfel de tovărăşii sunt potrivite pentru asigurarea vitelor, pentru 
cumpărarea, parțelarea ori arândarea de pământuri şi păduri, pentru 
creşterea de vile, de porci, pentru valorizarea poamelor, pentru cum- 
părarea de maşini şi altele. 

La tovărăşiile aceste, întrucât prin contract nu s'a stabilit 
alteum, toţi tovarășii sunt datori a contribui (a da) la întreprin- 
derea comună, în măsură deopotrivă, iar câştigul ori paguba, lip- 
sind alte invoeli, sa împarte după capete. 

Din afaceri, pe care le încheie un tovarăș cu o a treia per- 
soană, tovarășul e singur îndreptăţit şi obligat faţă de a treia 

persoană. Dacă insă tovarasul a păşit (a lucrat, a cumpărat, a 
vândut) în numele celorlalţi tovarăşi şi din încredințarea acelora, 
ori dacă afacerea au încheiat-o toţi tovarăşii împreună, sau prin 
un împuternicit comun, atunci fiscare tovarăș este solidar (unul 
pentru toți şi toți pentru unul) îndreptăţit si obligat faţă de a 
treia persoană. 

După isprăvirea afacerii comune, tovarăşul care a purtat 
(ori a condus) afacerea, este dator să dea celorlalţi socoteală. 
Tot acelaş e obligat a isprăvi şi liquidarea. 

A doua lege, cea din 1898, art. 23, statuiază un anumit soiu 
de însoţiri (numai însoțiri nu şi alt soiu de societăți) — care se 
alcătuese numai ca membre ale „Insoţirii centrale regnicolare de 
credit" din Budapesta, înfiinţată pe temeiul acestei legi. 

Pentru starea economică a poporului nostru, părerea noa- 
stră, este, că mai potrivit fel de întovărăşire este felul de înso- 
țiri (Asociaţii) sătești şi anume făcute pe temeiul Legii comer- 
ciale din 1575 — pe care pentru mai buna deosebire de ori care 
alte societăţi, le numim „tovărâșii sătești“. 

Tovărășiile săteşti, în urma faptului, că nu cer nici capi- 
taluri mari, nici cine ştie ce cunoștințe speciale, pot fi cu ușu- 
rință înfiinţate în ori-care eomună, — fie aceea mare ori mică, 
săracă ori bogată. 

Şi apoi, după natura lor, tovărăşiile au să sălăşluiască în 
sinul lor munca frăţească, dragostea şi dorul de a ne ajutură unii 
pe alţii. Ce nu poate unul și doi — pot zece si douăzeci si mai 
bine satul intreg. Fiecare dă câte-ceva, puţin. Din acest puţin cu 
alt puţin, se face multul, pe care se ridică puterea ori cărei to- 
vărăşii, 

Noi Românii aproape întreagă vieața şi puterea noastră o 
avem la sate. Aici dar trebue să nizuim să avem rostul în muncă 
şi puterea în întreprindere. 'Tovărăşiile ne dau si una și alta. 
E dar de datorinţa fiecărui înţelegător şi râvnitor spre binele lui 
şi a neamului, să se nizuiască să înzestreze satele noastre cu 
tovărășiile, cu ajutorul cărora poate să muncească mai bine, să 
câștige mai mult, să producă mai îmbelşugat şi să-și păstreze 
şi să valoreze mai cu rânduială avutul câştigat. 

Să nu vă amăgească nime, că avem băncile noastre — la 
ce bun ne-ar mai fi şi tovărăşiile sătești? Băncile isi au şi ele 
rostul lor — dar nu umplu nici-odată golul, pe care numai to- 
vărăşiile săteşti îl pot umplea. Căci ori cum ar fi băncile, ele 
nu sunt decât scut capitalului şi speculaţiei. In acelaș timp însă 
tovărăşiile sunt chemate să fie scut muncii obsteşti şi să for- 
meze, să creeze capitaluri. Din filerii săracului să facă sute ca ale 
bogatului, din munca răsleaţă să facă mijloc puternice de câștig 
cinstit, 

Si până ne va îngădui vremea, ca să dăm sătenilor noştri 
un îndreptar potrivit la alcătuirea de tovărășii sătești — dam în 
cele următoare acea parte din Legea comercială, care să ocupă 
cu insoţirile, cu tovărăşiile sătești cum le numim noi. Căci știm 

noi că necunoasterea acestei legi e una din pricinile cele mai 
mari, care împedecă la noi alcătuirea de tovarasii. 

Vorbele cuprinse în paranteze () sunt tălmăcirea intelesului, 
din textul legii tradus in romaneste de di N. Petra-Petrescu, pen- 
sionatul dirigent al filialei din Braşov a băncii „Albina“. 

Ca să inlesnim si mai mult munca râvnitorilor pentru al- 
cătuirea de tovărăşii, după paragrafiii din Legea com. mai dăm 
câteva indrumări cu privire la ce şi cum trebue să se lucre la 
formarea de tovărăşii sătești. 

Răsplata muncii o voiu aveă deplină, când voiu ști că şi 
scrisele din această broșură — ce nare altă chemare decât să 
fie un grăbit şi modest călăvz, — vor ajută la formarea de to- 
vărășii sătești! 


GUNOIUL MAESTRIT SAU ARTIFICIAL. 


Este un fel de gunoi, prin care redăm pământului una sau 
mai multe din substanțele luate, care se numește gunoi măestrit 
sau relativ. Gunoiul relativ nici-când nu poate suplini gunoiul de 
staul, ci numai îl ajută. 

Ingrășemintele măestrite se împart: 


a) Îngrăşăminte bogate în fosfor. 

Sunt: făina de oase, fosforul şi sgura lui Toma. 

Făina de oase, se capătă din oase de animale. Punem 
in pământ de pildă 500 klg. oase mărunţile, peste ele 150 kig. 
var nestâns şi 1000 klg. cenușe de lemne si peste ele apă, lăsând 
să se fermenteze. Când se pot desface ușor, le scoatem, le în- 
tindem să se uşte, şi meștecându-le cu 1000 kig. pământ, le folosim. 

Fosforul se află mestecat în minerale ca: Apatit, Fosforite 
Ș. a., din cari se fabrică. 

Sgura lui Toma este un fel de rămăşiţă din fabricele de fer. 

Fosforul se pune in pământul în care cultivăm cereale, căci 
el desvoaltă boaba; cu deosebire insă -sub grâul şi săcara 
de toamnă. l 

b) Ingraseminte bogate în azot. 

Aceste ingraseminte contribuesc la desvoltarea plantelor, 
de aceea se folosesc cu deosebire sub plantele de nutreţ. 

Cel mai folosit gunoi relativ, bogat în azot, e salitra de 
Chili, careu e o sare albă, adusă din America de sud, unde se 
găseşte în pământ. 

Pe ori-si-care sămânătură se pune primăvara câte 2—300 
kig. pe un jugăr. Dacă nu avem maşină de gunoit, o mestecăm 
cu 3 părți pământ uscat, căci altcum căpătăm aprindere de pele. 

Salitra de Chili se resfiră pe holdă la sămânat, ori pe bu- 
catele răsărite câte 50—100 klg. Foloseşte cu deosebire în pământ 
sămânat cu ovăs, rapiţă, cartofi, napi de zăhar ș. a. Fiind veninoasă, 
să fim cu băgare de seamă la folosire. 

c) Ingrășeminte bogate în potașă. 

Bogată in potasă este cu deosebire cenușa de lemne și 
paie, din care plantele absorb iute potaşa. Cenușa e foarte bună 
de presărat pe fânaţe, păşuni, trifoi, luţernă, răsad ș. a. 

La folosirea oricărui gunoi măestrit trebue să grijim: să 
probăm că în cutare pământ, care gunoi măestrit e bun si cât să-i 
dăm. Pământul gunoit cu gunoi măestrit trebue bine lucrat, căci 
alteum nu vom avea folos. 

Să grijim a-l cumpăra dela o fabrică de bun renume, căci 
alteum uşor putem fi inşelaţi. Iuliu Vuia. 


POVESTEA UNEI LACATI. 


(Urmare.) 

După asta se dete poruncă împărătească, că pe acolo şi 
în cutare zi va trece împăratul si să nu fie pe drum nici ţipenie 
de om. Băiţanul se ascunse în o răchită scorburoasă, ce erà 
lângă drum si unde nu-l vedeă nimenea de afară, dar el vedea prin 
o bortă, dinnăuntru afară. Treci impăratul pe acolo şi nimenea ` 
nu eră pe drum. El erà intovărăşit la drum de o fată a lui. Băi- 
tanul văzând fata, care eră frumoasă ca o floare si plăcându-i 
şi văzând la dânsa un lanţ de aur la ceas, care samână foarte 
bine cu lanţul dela lăcata lui, iși puse in gând să-și iee fata 
ceea de soţie. Se duse acasă si spuse lui tată-so să se ducă la 
împărat si să i ceară fata de soţie pentru dânsul. Tată-so atunci 
îi fù frică, ruşine și nu voi; însă el 1! tot îndemnă mereu. Desfacu 
el lăcata şi dete poruncă harapilor să scoată haine de sărbătoare 
pentru tată-so. Atunci el se înbrăcă cu hainele cele și se duse 
la împărat şi-şi spuse păsul. Impăratul răspunse că nu se fereşte, 
dar mai întâi trebue ca flăcăul să se ducă să-l vadă. Atunci tată-so 
se întoarse înapoi și-i spuse vorba impăratului. A doua zi dimineata 
deschise el cutia si eșiră harapii afară și le porunci la amândoi 
să-i aducă haine de general și un cal, care să-l ducă: nici in sbor, 
nici pe pământ, la împărat. 

Și cum a zis, asa s'a si făcut. Se duse el la împărat, se 
cunoscură şi se intoarse înapoi acasă. După asta el iar trimese 
la împărat, ca să-i dee fata de soţie. Impăratul ii spuse că nu 
se fereşte de baifan; dar să se ducă acasă la dânsul şi să-i spue - 
să-i facă până a doua zi dimineaţa, de acasă dela dânsul şi 
până la palatul împăratului un drum de aur, cu câte doauă rânduri 
de copaci de aur, cu pomi de aur, unii să înflorească, alţii să fie 
în pârgă, alţii cu poumele coapte si in pomi să cânte paseri de 

aur, cântece nemai auzite de candu-i lumea, nici până atunci 
şi nici de atunci încoace si la capătul drumului să fie o ciușmeă 
(şipot) de aur cu apă de aur și cu tot ce trebue pentru spălat 
tot de aur; că el are să se ducă dimineaţa să se spele acolo. 
Atunci se duse acasă şi-i spuse vorba împăratului. Atunci băiţanul 
deschise lăcata, scoase harapii afară şi le porunci să facă tot 
ce poftise împăratul. A doua zi dimineața totul eră gata şi după 
cum spusese împăratul. Dimineaţa veni împăratul, se spală acolo 
şi se duse inapoi acasă. Acum tatăl băitanului iar se duse la 
împărat după fată. Impăratul îi spuse că-i dă fata; dar se mai 
facă ceva. Anume acolo eră un lac cu pește. Şi-i spuse ca până 
a doua zi dimineaţa să-l sece, se pue viţă de vie, se facă struguri, 
s'o coacă, să facă vin si dimineața să-i dee vin de acolo şi să 
bee. Atunci omul se întoarse acasă şi-i spuse ficioru-so. Atunci 
băitanul deschise cutia, scoase harapii afară, le spuse dorinţa 
împărătească și le porunci ca până în ziuă totul să fie gata. Si 
a doua zi totul fiind gata, omul se duse la împărat după răspuns. 
Atunei împăratul i-a spus omului, ca să se ducă băitanul la 
dânsul. Si s'a dus acolo şi împăratul la oprit la masă și i-a spus, 
că-i dă fata, da mai întâi să-i facă acolo un palat: ' 
Nici de cer să nu s'ajunga 
Nici de pământ să nu satingă. 

Atunci el cu ajutorul harapilor făcu şi palatul şi aşa cum 
îl ceruse împăratul. Pe urmă împăratul văzând in băitanul cela 
atâta vrednicie, cum că-i făcuse tot ce-i ceruse, dădu fata după 
dânsul. Acum băitanul logodi si făcu nuntă mare si frumoasă. 
care a ţinut mult si bine. Să fi auzit lăutarii cântând, mort să fi 
fost şi ai fi sărit. Să fi văzut bucate, care numai mă gândesc 
şi-mi lasă gura apă. D'apoi vin? Era de acela ştii, care când 
pui plosca la gură. n'o mai lași jos până n'o goleşti de tot. Si 
au fost la nunta aceea, mă rog, cu la o nuntă impărătească, toţi 
împărații şi craii din lume. Și toţi au petrecut, nevoe mare. Asa 
nuntă împărătească, mai rar. N'a fost nici până atunci si nici 
de atunci incoace. După nuntă tinerii trăiau asa de bine, care 
nu se află. El umblă cu socru-so hojma la vânat. El să se fi 
depărtat de acolo sute și mii de poște și ori unde ar fi fost el, 
iși vedeă palatul. 

Jidanul cela nu ştiu de unde auzise de băiat tot ce făcuse 
el cu ajutorul lăcatei și-și puse în gând să i-o facă și mai multe 
nu, Pe când nu eră el acasă, jidanul se făcu sticlar, se duse 
prin dosul palatului şi svârii cu petri şi strică câteva geamuri, 
Pe urmă treci pe la poarta palatului și strigă: geammuri (fereşti). 
U slugă spuse împărătesei si el fu chemat, să pună geamurile. 
Ducându-se el acolo, puse geamurile și se rugă să-l lese să vadă 
cum sunt făcute sobele din palat, că are şi el un lucru la un 
boer şi ar dori să mai vadă şi pe airea cumu-i lucrat. Împărăteasa ` 
netăind-o prin cap toate sarlataniile jidanului, îi dete voe. Intră 
el în odaia ceea, în cealaltă, făcându-se că se uită la sobe şi 
asa în toate odăile, până văzu în una lăcata pe masă. Atunci 

se repezi la dins ca fulgerul, o luă şi-o deschise si esi harapii, 
care-l întrebă: 

— Ce ne porunceşti stăpâne? 

Vă poruncesc ca palatul acesta cu tot ce se află în el, să-l 
duceţi acum peste nouă mări și nouă tări. 

Si cum a zis, asa s'a și fâcut. După asta împăratul tinăr 
dela vânat nevăzând palatul, se gândi că i-a făcut-o jidanul şi 
spuse socru-so, că el nu se mai intoarce acasă. A căutat împăratul . 
să-l facă a-și schimbă gândul, dar n'a fost chip. El s'a dus acasă 
la tată-so și cum a ajuns acolv, s'a pus pe pat si se gândea ce-i 
de făcut. Uitându-se la grinzile casei, văzu hârtioara cu cele două 
chipuri, ce i-o dete jidanul, când la trimes in peşteră, după 
lăcată. Se gândi la dânsa și-i eşi inainte doi draci, care-i zise: 

— Ce ne poruncesti stăpâne? 

— Să mă duceti unde e palatul cu împărăteasa. 

Atunci cică l-au dus si l'au lăsat aproape de palat, in care 
erà foarte greu de intrat. Acolo jidanul cu un doftor isi făcuse 
bortă în limbă şi vârise acolo un capăt al lanţului, cu care eră 
legată lăcata si care o purtă la brâu, ca pe un ceas, de frică 
să nu io fure cineva şi înaintea ochilor. Cum a ajuns el acolo 
s'a prefăcut în moșneag bătrân, cu strae schimbate și să ajunse 
c'o slugă, ca să-i facă rost, să vorbească cu împărăteasa. Se dete 
el mai in dos şi cum veni împărăteasa să vorbească, l-a si cunoscut. 
Acum s'au înţeles ei ce să facă. Împărăteasa ceru jidanului, să 
facă petrecere mare și să cheme lumea de pe lume. Atunci 
jidanul facu gustul împărătesei, că nu voiă s'o supere nici cu 
câtu-i negru sub unghie. Acum împărăteasa sili pe jidan, să facă 
chef mare de tot şi să bee la putere. Jidanul ca să nu-i strice 
voia, îi făcu totul. El se îmbătă lemn şi adormi aga de greu, că 
puteai să tai lemne pe el si nu ştiă nimic. Atunci împărăteasa 
chema în palat pe adevăratul ei bărbat. El merse drept la jidan, 
smulse lăcata dela gura lui, o deschise, eşiră harapii şi le porunci 
să ducă palatul cu tot ce se află în el, afară de jidan, peste 
nouă mări şi nouă ţări, unde fusese mai înainte în faţa palatului 
socru-s0. 

Şi asa au făcut harapii. Si pe urmă ei au trăit mult gi 
bine amândoi, nesuparati de nimic şi dacă nu vor fi murit, vor 
fi trăind şi azi. N. Mateescu. 


PASTRAREA MIEREI. 


Mierea se poate păstrà în faguri, dacă căsuliile acestora 
sunt astupate. Aga se poate tinea pana la ceealaltă miere. Ase- 
menea faguri stau mai bine in cosnije, din intamplare rămase 
goale sau în ladife anume intocmite. localurile cele mai potrivite - 
sunt cămările curate şi răcoroase, unde vasele cu mierea trebue să 
stee ceva ridicate sau si mai bine atârnate. Furnici, fluturi sau 
alți gândaci, cari sar prăsì sau sar furişă la miere se omoară 
cu fum de pucioasă. La căldură mierei nu-i merge Bine 

Mierea scursă se păstrează bine in vase de sticlă, de lut, 
de blech şi de stejar. Vasele să fie astupate cât mai bine, ca 
să nu intre aer în ele. Mierea scursă se zăhăreşte dela un timp, 
invârtoşindu:se, Prin căldură se topește uşor. Se înţelege, că va- 
sele în cari se păstrează mierea, deasemenea maşina şi toate 
obiectele, de cari ne slujiim la scoaterea mierei, se vor tinea în 
cea mai mare curăţenie. Stuparul. 


DELA NUNTA. 


Când merg după mireasă este datină, că vornicelul — ți- 
nând în mână o năframă cusută — merge, întovărăşit de alti 


2 oameni, la părinţii fetei, unde zice: 


Bună vremea! la cinstita adunare, 
La einstiţii socrii mari! 
Cum trăiţi, cum vă aflaţi? 

Socrii răspund: 
Mila Domnului, ne-aflăm bine; 
Dar şi d-voastră sama vă daţi, 
Pela noi ce căutaţi? 


Vornicul să'nchină şi zice: 
Noi cum umblăm şi ce căutăm? 
Sama bine ne dăm; 

Frica nimărui nu purtăm. 

De unde venim ? ştim. 

Şi unde mergem? cunoaştem; 
Că noi suntem soli împărăteşti, 
Oameni buni, d-nezeeşti. 

Si avem poruncă împărătească, 
Nime să nu ne oprească. 

Deci d-voastră sunteţi rugaţi, 
Bine să ne ascultați, 

Când om cuvânta 

Si samă ni-om da: 

Al nostru tinăr împărat 

De cu sară ni-a chemat 

Și această poruncă ni-a dat. 

Să strângeţi cete de voinici 

Cu topoară mari şi mici, 

Ca să fac o vânătoare 

De pasări gălbioare, 

De blânde căprioare, 

Noi eu toţii ne-am supus, 
La vânătoare ne-am dus; 
lar’ împăratul în de sară 
Zar) o urmă uşoară 
De sprintenă fiară. 


Unii ziseră: 
Că-i urmă de pasăre de rai 
Să-i tie împăratului bună de trai. 


Alţii ziseră: 


Că-i urmă de zină 

Să-i fie împăratului grădină 

De frumoase roduri plină. 
Atunei tinărul nostru împărat 
In scări de aur s'o ridicat 
Peste mândră oaste a cătat, 


şi-a zis: 


Cine a fi în stare să prindă o fiară, 
Şi pe urmă-i să se ducă 


“Si răspuns apoi s'aducă ? 


Atunci noi ne-am ales 

Şi pe loc am purces 

Din urmă 'n urmă 

Ca păstoriul după turmă. 
Şi — viind noi trei voinici 
Şi ajungând pe aici 

Cu suflarea vântului 

Pe faţa pământului 

Am zărit pe casă 

O stea mândră luminoasă 
Şi-am văzut o floricea 
Mai mândră decât o stea. 
Cari în flori înfloreşte, 
Dar de rodit nu rodegte. 
Impăratu nost o vrea 

Si ne-a trimis după ea, 
Că să io aducem mireasă, 
Să şi-o facă împărăteasă, 

Alelei, amar de mine, M'au uscat, m'au veștejit 
Frăţioare Constantine! Ca stejarul înfrunzit, 
Rele sunt frigurile, Când de brumă e atins 
Mai rele-s dragostile! Sau de mare foc cuprins, 


Frigurile te răcesc, 

Dragostile te-ameţesc. 

Şi te-aprind, te scot din minte 
Și te-ajung cu dor fierbinte, 


Alei dragă frăţioare, 

Mă trec ca roua din floare, 
Si ca spuma de pe mare 
Când le soarbe mândrul soare. 
Vai de mine, ce păcat! Fă-mi o groapă la răcoare! 
Ele că m-au fermecat, Că inima rău mă doare. 

Sn trei zile wau uscat, 


STIRI. 


+ Ioan Papiu. Zilele aceste s'a stâns în bâtrâneţele ostenite 
protopopul Sibiiului I. Papiu. Răposatul a fost un bun slugitor 
al bisericei sale, un om de sprigin al vieţii noastre românești. 
A ajutorat aşezămintele culturale, între altele şi „Asociaţiunea“ 
in al cărei comitet central a fost timp îndelungat membumi, Odih- 


nească în pace! 
e 


Botezul celor 12 vase române de război. Marţi s'au ţinut în 
Galaţi serbări înălțătoare. In această zi s'a întâmplat botezul celor 
12 vase de război ale României. Cele 4 vase mai mari au primit 
numele: I. C. Brătianu, Lascar Catargiu, Al. Lahovari si Mih. 
Cogdălniceanu în amintirea acestor mari bărbaţi cari au muncit 
pentru ţara lor. Vasele celelalte şi-au primit numele după vitejii 
cari au căzut în războiul de neatârnare. 

o 

Zilele aceste a fost pedepsit la tribunalul din loc redactorul 
acestei reviste cu 200 cor. şi d-l Oct. Tăslăuanu cu 100 cor, si 
suportarea cheltuielilor de proces pentru publicarea unor articole 
în „Ţara noastră“ şi „Luceafărul“, 


(a 


Abonatii cari au plătit numai pe un pătrar, pe o jumătate sau 
trei pătrare de an, ori n'au plătit nimic din prețul abonamentului sunt 
rugați să trimită suma cu care sunt în restanţă. 

